Nartkala
Nartkala (vene keeles Нарткала, kabardi-tšerkessi keeles Нарткъалэ) on linn Venemaal Kabardi-Balkaarias, Urvani rajooni halduskeskus. Nartkala asub Naltšikist ligikaudu 22 km idakirdes. Asula rajati 1913. aastal raudteejaama juurde. Esialgu oli asula nimi Dokšukino. Aleviks sai Dokšukino 1938. aastal. Linnaõigused anti Dokšukinole 1955. aastal. Praegust nime kannab linn alates 1967. aastast.